text: نائب صدر جمہوریہ نے کہا کہ موثر حفظان صحت خدمات فراہم کرنے کے معاملے میں دیہی اور شہری علاقوں میں یہ تفریق کم آمدنی والے ملکوں اور ترقی پذیر ممالک میں بنیادی ڈھانچے اور افرادی قوت کی کمی کے سبب زیادہ واضح ہے ۔ انہوں نے مزید کہا کہ ایشیا اور بحر الکاہل خطے کے ملکوں میں بڑے پیمانے پر دیہی اور شہری علاقوں میں یہ نابرابری موجود ہے ، جب کہ افریقہ میں 83 فی صد دیہی آبادی کے لئے صحت خدمات کی کوئی سہولت ہی دستیاب نہیں ہے ۔ بین الاقوامی لیبر آرگنائزیشن ( آئی ایل او ) کی رپورٹ میں کہا گیا ہے کہ دنیا بھر میں ، جہاں شہری علاقوں میں 3 ملین صحت ورکروں کی کمی ہے ، وہیں دنیا بھر کے دیہی علاقوں میں 7 ملین صحت ورکروں کی کمی ہے ۔